text: Vətən müharibəsindən sonra Natiq Mirhüseynov Qarabağ bölgəsində hərbi xidmətini davam etdirirdi. O, 25 dekabr 2020-ci ildə saat 16:30 radələrində növbəni təhvil vermək üçün Cəbrayıldan Şuşa rayonunun Daşaltı kəndinə gedərkən yolda minaya düşmüş və başından ağır zərbə almışdır. Əvvəlcə Füzuli Hospitalına gətirildikdən və burada əməliyyat olunduqdan sonra Silahlı Qüvvələrin Baş Klinik Hospitalına gətirilir. Vəziyyəti ağır olduğundan 37 gün komaya düşür. Natiq Mirhüseynov 30 yanvar 2021-ci ildə koma vəziyyətində ikən şəhid olmuşdur. Nəşi evinə gətirilərək doğulduğu Lerik rayonunun Orand kəndində dəfn edilmişdir.